open-index/open-wikipedia-markdown huggingface dataset:
ราชรัฐมุขนายกเรเกินส์บวร์ค

**ราชรัฐมุขนายกเรเกินส์บวร์ค** (, ) เป็นราชรัฐมุขนายกขนาดเล็กของจักรวรรดิโรมันอันศักดิ์สิทธิ์ ต่อมาได้รับการยกฐานะขึ้นเป็นราชรัฐเรเกินส์บวร์คในปี ค.ศ. 1803 หลังจากการยุบรัฐผู้คัดเลือกไมนทซ์ และกลายมาเป็นรัฐมุขนายกอีกครั้งหนึ่งในปี ค.ศ. 1817

## ประวัติ
นักบุญบอนิเฟซก่อตั้งมุขมณฑลเรเกินส์บวร์คขึ้นในปี ค.ศ. 739 เดิมอยู่ในกำกับของอาร์ชบิชอปแห่งซาลซ์บูร์ก ในคริสต์ศตวรรษที่ 13 รัฐมุขนายกเรเกินส์บวร์คก็กลายเป็นรัฐของจักรวรรดิโรมันอันศักดิ์สิทธิ์ ในการปฏิรูปดินแดนในปี ค.ศ. 1803 รัฐนี้ก็รวมกับดินแดนต่าง ๆ เข้าเป็นรัฐอัครมุขนายกเรเกินส์บวร์คโดยมีคาร์ล เทโอดอร์ ฟอน ดัลแบร์ก (Karl Theodor von Dalberg) เป็นอาร์ชบิชอป ในปี ค.ศ. 1810 ราชรัฐเรเกินส์บวร์คก็กลายเป็นส่วนหนึ่งของราชอาณาจักรบาวาเรีย แต่ก็ยังรักษาฐานะเป็นมุขมณฑลอยู่ หลังจากดาลเบิร์กเสียชีวิตในปี ค.ศ. 1817 เรเกินส์บวร์คก็ถูกลดฐานะลงเป็นมุขมณฑลที่ขึ้นกับอาร์ชบิชอปแห่งมึนเชินและไฟรซิง

## อ้างอิง

## ดูเพิ่ม
* จักรวรรดิโรมันอันศักดิ์สิทธิ์
* เจ้าชายมุขนายก

หมวดหมู่:รัฐสิ้นสภาพในประเทศเยอรมนี
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:ราชรัฐมุขนายก
หมวดหมู่:รัฐและดินแดนที่ก่อตั้งในคริสต์ศตวรรษที่ 13
หมวดหมู่:สิ้นสุดในคริสต์ศตวรรษที่ 19
หมวดหมู่:กลุ่มบาวาเรีย
พระเจ้าโคลวิสที่ 1

**พระเจ้าโคลวิสที่ 1** ( ฟรังเกียเก่า: *Hlodowig) (ราว ค.ศ. 466 – ค.ศ. 511) เป็นพระมหากษัตริย์แห่งชนแฟรงค์พระองค์แรกที่รวมชนแฟรงค์กลุ่มต่าง ๆ เข้าด้วยกันภายใต้การนำของพระมหากษัตริย์พระองค์เดียว และทรงเป็นผู้นำในการนับถือคริสต์ศาสนา โคลวิสเป็นพระราชโอรสของชิลเดอริคที่ 1 (Childeric I) และ บาสินาพระราชินีแห่งเทอริงเกีย เมื่อมีพระชนมายุได้ 16 พรรษาพระองค์ก็ขึ้นเป็นประมุขของซาเลียนแฟรงค์ (Salian Franks) บางส่วนต่อจากพระราชบิดาในปี ค.ศ. 481 โคลวิสทรงเป็นประมุขคนหนึ่งในบรรดาประมุขหลายคนของชนซาเลียนแฟรงค์ซึ่งเป็นกลุ่มชนแฟรงค์หนึ่งในสองกลุ่มที่ตั้งถิ่นฐานอยู่ในบริเวณทางตะวันตกของแม่น้ำไรน์ตอนใต้ โดยมีศูนย์กลางอยู่ในบริเวณที่เรียกกันว่าท็อกซานเดรีย (Toxandria) ที่อยู่ระหว่างแม่น้ำเมิซ (Meuse River) และ แม่น้ำเชลดท์ (Scheldt) อำนาจของพระองค์อยู่ทางตะวันตกเฉียงใต้ของบริเวณนี้ในบริเวณตูร์เน (Tournai) และ คัมไบร (Cambrai) ตามพรมแดนฝรั่งเศสและเบลเยียมปัจจุบัน โคลวิสทรงได้รับชัยชนะต่อราชอาณาจักรซาเลียนแฟรงค์ข้างเคียงและก่อตั้งพระองค์เองเป็นพระเจ้าแผ่นดินแต่เพียงผู้เดียวของชนซาเลียนแฟรงค์ก่อนที่จะเสด็จสวรรคต การรวบรวมอำนาจของชนแฟรงค์ของพระองค์เป็นปัจจัยหนึ่งที่ทำให้อำนาจของจักรวรรดิยิ่งลดถอยลง โดยเฉพาะจากการที่ได้รับชัยชนะต่อผู้ปกครองโรมันในยุทธการซัวซองส์ (Battle of Soissons) ในปี ค.ศ. 486

โคลวิสทรงเปลี่ยนไปนับถือคริสต์ศาสนานิกายโรมันคาทอลิกมิใช่นิกายอาเรียน (Arianism) ที่นิยมกันในหมู่ชนเจอร์มานิคตามคำชักชวนของพระมเหสีโคลทิลเดอแห่งเบอร์กันดี
และทรงเข้าพิธีรับศีลจุ่มในวัดเล็ก ๆ ที่ไม่ไกลจากที่ตั้งปัจจุบันของมหาวิหารโนเทรอดามแห่งแรงส์ที่เป็นมหาวิหารที่ใช้เป็นที่ประกอบพระราชพิธีบรมราชาภิเษกของพระมหากษัตริย์ฝรั่งเศสตลอดมาในประวัติศาสตร์ ด้านหน้าของมหาวิหารยังคงมีรูปสลักหินของพระองค์รับศีลจุ่มโดยนักบุญเรมี 

โคลวิสทรงได้ชื่อว่าเป็นผู้ก่อตั้งราชวงศ์เมโรแว็งเชียงที่ปกครองชนแฟรงค์ต่อมาอีกสองศตวรรษ

## อ้างอิง

## ข้อมูลเพิ่มเติม
* ประวัติศาสตร์ฝรั่งเศส

## แหล่งข้อมูลอื่น

หมวดหมู่:พระมหากษัตริย์แฟรงก์
หมวดหมู่:ราชอาณาจักรแฟรงก์
หมวดหมู่:ราชวงศ์เมรอแว็งเฌียง
หมวดหมู่:พระมหากษัตริย์ผู้ทรงก่อตั้ง
อาลาริคที่ 1

**อาลาริคที่ 1** (; , , "ผู้ปกครองทั้งหมด"; ; ราว ค.ศ. 370 – 411) เป็นพระมหากษัตริย์ของชนชนวิสิกอธผู้ครองราชย์ระหว่าง ค.ศ. 395 ถึง 410 อาราริคเป็นพระมหากษัตริย์เจอร์มานิคที่ยึดกรุงโรมได้ อาราริคต้องการที่จะนำชนวิซิกอธเข้าไปตั้งถิ่นฐานในจักรวรรดิโรมัน การยึดโรมได้ครั้งนี้เป็นปัจจัยหนึ่งที่นำมาซึ่งความเสื่อมโทรมของจักรวรรดิโรมัน

## อ้างอิง

## บรรณานุกรม

* 
* 

### ออนไลน์
* 

## แหล่งข้อมูลอื่น

* Alaric I
* Edward Gibbon, *[[History of the Decline and Fall of the Roman Empire]]*, Chapter 30 and Chapter 31.
* The Legend of Alaric's Burial
* For a modern-day novel exploring the historical sources relating to Alaric's riverbed grave, see Alaric's Gold by Robert Fortune 

หมวดหมู่:พระมหากษัตริย์แห่งชาววิซิกอท
จ่ามงกุฎ

**จ่ามงกุฎ** เป็นชื่อขนมไทยชนิดหนึ่ง มีลักษณะคล้ายกะละแมสีขาว ไม่ใส่สี ทำจากแป้งข้าวเจ้าหรือแป้งข้าวเหนียวนวดผสมกับแป้งถั่วเขียว นำไปกวนกับกะทิและน้ำตาลทรายขาวจนเหนียว โรยเมล็ดถั่วลิสงคั่วซอยหรือเมล็ดแตงโมกะเทาะเปลือกเป็นไส้ในตัวขนม (สูตรโบราณจะโรยแป้งทอดตัดเป็นชิ้นเล็ก ๆ เท่าเมล็ดข้าวสุก ซึ่งใช้เวลาทำนานกว่า) จากนั้นตัดขนมเป็นก้อนพอคำ ห่อด้วยตองกล้วยเพสลาด ที่นาบไว้แล้ว 

จ่ามงกุฎเป็นขนมชนิดหนึ่งที่ได้รับการกล่าวถึงในกาพย์เห่เรือชมเครื่องคาวหวานและงานนักขัตฤกษ์ซึ่งเป็นพระราชนิพนธ์ในพระบาทสมเด็จพระพุทธเลิศหล้านภาลัย โดยเป็นตำรับดั้งเดิมในสมเด็จพระศรีสุริเยนทราบรมราชินี 

อย่างไรก็ตาม ในปัจจุบัน หลายคนนำชื่อขนมนี้ไปเรียกขนมไทยอีกชนิดนึงที่มีลักษณะ​คล้ายมงกุฎ​ นั้นก็คือขนมดาราทองหรือทองเอกกระจัง

## เชิงอรรถและอ้างอิง

หมวดหมู่:ขนมไทย
หมวดหมู่:ของหวานที่มีไส้
ยุทธการโทลบิแยค

**ยุทธการโทลบิแยค** ()  เป็นสงครามระหว่างชนแฟรงค์ที่นำโดยโคลวิสที่ 1ฝ่ายหนึ่งและอลามานนิอีกฝ่ายหนึ่ง ยุทธการโทลบิแยคที่เกิดขึ้นในบริเวณนอร์ธไรน์เวสต์ฟาเลียในประเทศเยอรมนีปัจจุบัน ยุทธการโทลบิแยคเกิดขึ้นในปี ค.ศ. 496 ผลของสงครามชนแฟรงค์เป็นฝ่ายที่ได้รับชัยชนะอย่างเด็ดขาด

## อ้างอิง

*J.M. Wallace-Hadrill, Long-Haired Kings p 168, or Rolf Weiss, Chlodwigs Taufe: Reims 508 (Bern) 1971; the debate is briefly summarised in William M. Daly, "Clovis: How Barbaric, How Pagan?" Speculum 69.3 (July 1994, pp. 619-664) p 620 note. 

หมวดหมู่:สงครามสมัยโบราณ
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับเยอรมนี
หมวดหมู่:สงครามในคริสต์ทศวรรษ 490
จักรวรรดิรุสเคียฟ

**จักรวรรดิรุสเคียฟ** (; ; ; จาก หรือ ,  ) เป็นจักรวรรดิในยุคกลางที่รุ่งเรืองระหว่าง ค.ศ. 879 จนถึง ค.ศ. 1240 ที่ก่อตั้งขึ้นโดยพ่อค้าสแกนดิเนเวีย (วารังเจียน) ที่เรียกว่า "ชนรุส" โดยมีศูนย์กลางอยู่ที่เคียฟ (ปัจจุบันเป็นเมืองหลวงของยูเครน) รัฐรุสถือว่าเป็นต้นตอของชาติพันธุ์สลาฟตะวันออกในปัจจุบันสามชาติพันธุ์ ได้แก่ ชาวเบลารุส, รัสเซีย และยูเครน รัชสมัยของวลาดีมีร์มหาราช (ค.ศ. 980–1015) และพระราชโอรสยาโรสลาฟที่ 1 เดอะไวส์ (ค.ศ. 1019–1054) ถือกันว่าเป็นยุคทองของเคียฟ สมัยนี้เป็นสมัยที่จักรวรรดิรุสเคียฟยอมรับนับถือคริสต์ศาสนา และมีการรวบรวมประมวลกฎหมายที่เขียนเป็นภาษาสลาฟตะวันออกที่เรียกว่า "ประมวลกฎหมายรุสสคายา" (Russkaya Pravda)

ผู้นำสมัยแรกของจักรวรรดิรุสเคียฟสันนิษฐานกันว่าสืบเชื้อสายมาจากชนชั้นผู้นำสแกนดิเนเวียที่ปกครองข้าแผ่นดินที่เป็นชนสลาฟ และมีอำนาจต่อมาจนกระทั่งกลางคริสต์ศตวรรษที่ 11

## อ้างอิง

### ข้อมูลทั่วไป

* 
*  – Russia

## อ่านเพิ่ม
* Christian, David. *A History of Russia, Mongolia and Central Asia*. Blackwell, 1999.
* Franklin, Simon and Shepard, Jonathon, *The Emergence of Rus, 750–1200*. (Longman History of Russia, general editor Harold Shukman.) Longman, London, 1996. 
* Fennell, John, *The Crisis of Medieval Russia, 1200–1304*. (Longman History of Russia, general editor Harold Shukman.) Longman, London, 1983. 
* Jones, Gwyn. *A History of the Vikings*. 2nd ed. London: Oxford Univ. Press, 1984.
* Martin, Janet, *Medieval Russia 980–1584*. Cambridge University Press, Cambridge, 1993. 
* 
* Pritsak, Omeljan. *The Origin of Rus*'. Cambridge Massachusetts: Harvard University Press, 1991.
* Stang, Håkon. *The Naming of Russia*. Meddelelser, Nr. 77. Oslo: University of Oslo Slavisk-baltisk Avelding, 1996.
* Alexander F. Tsvirkun E-learning course. History of Ukraine. Journal Auditorium, Kiev, 2010.
* Velychenko, Stephen, *National history as cultural process: a survey of the interpretations of Ukraine's past in Polish, Russian, and Ukrainian historical writing from the earliest times to 1914*. Edmonton, 1992.
* Velychenko, Stephen, "Nationalizing and Denationalizing the Past. Ukraine and Russia in Comparative Context", Ab Imperio 1 (2007).
* Velychenko, Stephen "New wine old bottle. Ukrainian history Muscovite-Russian Imperial myths and the Cambridge-History of Russia," http://historians.in.ua/index.php/dyskusiya/853-stephen-velychenko-new-wine-old-bottle-ukrainian-history-muscovite-russian-imperial-myths-and-the-cambridge-history-of-russia

## แหล่งข้อมูลอื่น

*Historical map of Kiev Rus' from 980. to 1054.
*Historical map of Rus'-Ukraine from 1220. to 1240.
*
*Rus', Encyclopedia of Ukraine
*Ancient Rus: trade and crafts
*Chronology of Kievan Rus' 859-1240. 

หมวดหมู่:จักรวรรดิสิ้นสภาพ
หมวดหมู่:รัฐสิ้นสภาพในทวีปยุโรป
หมวดหมู่:รัฐสิ้นสภาพในประเทศรัสเซีย
หมวดหมู่:รัฐสิ้นสภาพในประเทศเบลารุส
หมวดหมู่:รัฐสิ้นสภาพในประเทศยูเครน
หมวดหมู่:รัฐและดินแดนที่ก่อตั้งในคริสต์ศตวรรษที่ 9
หมวดหมู่:สิ้นสุดในคริสต์ศตวรรษที่ 12
จุสโต เด เมนาบูโออี

**จุสโต เดมนาบวย** () (ราว ค.ศ. 1320 - ค.ศ. 1391) เป็นจิตรกรยุคฟื้นฟูศิลปวิทยาตอนต้นของอิตาลีของคริสต์ศตวรรษที่ 14 ผู้มีความเชี่ยวชาญทางการเขียนจิตรกรรมฝาผนัง จุสโต เดมนาบวยเกิดเมื่อราว ค.ศ. 1320 ที่เมืองฟลอเรนซ์ในประเทศอิตาลี และเสียชีวิตเมื่อ ค.ศ. 1391 ที่เมืองปาดัว

ในลอมบาร์ดีจุสโตเขียนจิตรกรรมฝาผนัง “การตัดสินครั้งสุดท้าย” ภายในแอบบีที่วิโบลโดเนในมิลาน หลังจากนั้นจุสโตก็ย้ายไปปาดัวที่ไปเขียนจิตรกรรมฝาผนังวัดเอเรมิตานิ, บาซิลิกาซานอันโตนิโอแห่งปาดัว และที่สำคัญที่สุดก็ที่มหาวิหารปาดัว (ค.ศ. 1376) จุสโตอยู่ภายใต้การอุปถัมภ์ของฟินา บุซซาคารินิFina Buzzacarini 

## อ้างอิง

## ดูเพิ่ม
* จิตรกรรมฝาผนัง

## แหล่งข้อมูลอื่น

หมวดหมู่:บุคคลที่เกิดในปี พ.ศ. 1873
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 14
หมวดหมู่:จิตรกรสมัยฟื้นฟูศิลปวิทยา
หมวดหมู่:บุคคลจากฟลอเรนซ์
สมัยคลาสสิก

**สมัยคลาสสิก** () เป็นคำที่ใช้กว้าง ๆ สำหรับสมัยประวัติศาสตร์วัฒนธรรมที่มีศูนย์กลางอยู่ในบริเวณเมดิเตอร์เรเนียนที่ประกอบด้วยการผสมผสานระหว่างกรีกโบราณกับโรมันโบราณที่เรียกว่า โลกกรีก-โรมัน สมัยคลาสสิกเป็นสมัยที่วรรณคดีกรีกและละตินมีความรุ่งเรือง

สมัยคลาสสิกถือกันว่าเริ่มขึ้นเมื่อมีการบันทึกวรรณกรรมกรีกเป็นครั้งแรกที่เริ่มด้วยมหากาพย์ของโฮเมอร์ ราวศตวรรษที่ 8 ถึง 7 ก่อนคริสต์ศตวรรษ และดำเนินต่อมาจนกระทั่งถึงสมัยการเผยแพร่ของคริสต์ศาสนาและการล่มสลายของจักรวรรดิโรมันในคริสต์ศตวรรษที่ 5 จนมาสิ้นสุดลงในปลายสมัยโบราณตอนปลาย ราว ค.ศ. 300–600 ผสานต่อไปยังสมัยกลางตอนต้น (ค.ศ. 600–1000) ยุคสมัยอันยาวนานนี้ครอบคลุมวัฒนธรรมที่แตกต่างกันในหลายบริเวณของช่วงระยะเวลานั้น สมัยคลาสสิกอาจจะหมายถึงสมัยอันเป็นสมัยอุดมคติโดยผู้คนในสมัยต่อมา ตามคำกล่าวของเอดการ์ แอลลัน โพ ที่ว่า "ความรุ่งโรจน์ของกรีก ความยิ่งใหญ่ของโรมัน"

วัฒนธรรมของกรีกโบราณมีอิทธิพลเป็นอันมากต่อภาษา ระบบการปกครอง ระบบการศึกษา ปรัชญา วิทยาศาสตร์ ศิลปะ และสถาปัตยกรรมของยุคใหม่ และเป็นเชื้อที่นำมาสู่ยุคฟื้นฟูศิลปวิทยาต่อมาในยุโรปตะวันตก และต่อมาในยุคฟื้นฟูคลาสสิกในคริสต์ศตวรรษที่ 18 และ 19

## อ้างอิง

## ดูเพิ่ม
* สมัยโบราณ 

หมวดหมู่:ยุคสมัยในประวัติศาสตร์
คิลลิ่งโจ๊ก

**คิลลิ่งโจ๊ก** () เป็นวงโพสต์พังก์จากนอตติงฮิลล์ ลอนดอน ประเทศอังกฤษ ก่อตั้งวงที่ลอนดอนในปี 1979 มีสมาชิก คือ Jaz Coleman (ร้องนำ, คีย์บอร์ด) และ Geordie Walker (กีตาร์)  คิลลิ่งโจ๊ก ผลงานอัลบั้มชุดแรกในปี 1980 ชื่อชุด Killing Joke และ อัลบั้มชุด Night Time ในปี 1985 เป็นอัลบั้มขึ้นบนอัลบั้มชาร์ตที่อันดับที่ 11 และ Killing Joke ได้รับอิทธิพลจากแนวอินดัสเตรียลร็อก, เวิลด์มิวสิก, เมทัล และกอทิกร็อก และคิลลิ่งโจ๊กได้ประสบความสำเร็จ แล้วก็ได้รับอิทธิพลจากวง  Nirvana, Ministry, Amen, Nine Inch Nails, Napalm Death, Amebix, Big Black, Godflesh, Tool, Prong, Metallica, Primus, Jane's Addiction, Soundgarden, Foo Fighters, Faith No More, Shihad และ Korn,

## ผลงาน
### อัลบั้ม
*Killing Joke (1980)
*What's THIS For...! (1981)
*Revelations (1982)
*Fire Dances (1983)
*Night Time (1985) UK #11
*Brighter than a Thousand Suns (1986)
*Outside the Gate (1988)
*The Courtauld Talks (1989)
*Extremities, Dirt & Various Repressed Emotions (1990)
*Pandemonium (1994)
*Democracy (1996)
*Killing Joke (2003)
*Hosannas from the Basements of Hell (2006)

### ซิงเกิลและอีพี
*Turn To Red EP 10" (1979)
*Nervous System 7" 12" (1979)
*Wardance/Pѕyche 7" (1980)
*Requiem/Change 7" 12" (1980)
*Follow the Leaders/Tension 7" 10" (1981)
*Empire Song/Brilliant 7" (1982)
*Chop Chop/Good Samaritan 7" (1982)
*Birds of a Feather/Sun Goes Down/Flock the B side 7" 12" (1982)
*Let's All Go/Dominator 7" 12" (1983)
*Me or You/Wilful Days 7" 12" (1983)
*Eighties/Eighties Common Mix 7" 12" (1984)
*A New Day/Dance Day 7" 12" (1984)
*Love Like Blood/Blue Feather 7" 12" (1985)
*Kings & Queens/The Madding Crowd 7" 12" (1985)
*Adorations/Exile 7" 12" (August 1986)
*Sanity/Goodbye to the Village 7" 12" (1986)
*America/Jihad 7" 12" (April 1988)
*My Love of This Land/Darkness Before Dawn 7" 12" (1988)
*Money is Not Our God CDs 12" (1991)
*Change: The Youth Mixes CD (1992)
*Exorcism CDs 10" (1994)
*Millennium CDs 7" 12" (1994)
*Pandemonium CDs (1994)
*Pandemonium in Dub CDs (1994)
*Jana CDs (1995)
*Jana Live EP (1995)
*Jana/Millennium Double CDs (1995)
*Democracy CDs (1996)
*Democracy dif. Mix CDs (1996)
*Love Like Blood/Intellect (1998)
*Loose Cannon 12" CDs DVDs (2003) –
*Seeing Red CDs (2003)
*Hosannas from the Basements of Hell/Afterburner/Universe B CDs (2006)
*Hosannas from the Basements of Hell/Afterburner (2006)

## แหล่งข้อมูลอื่น
* เว็บทางการ
* http://www.anirrationaldomain.net/ 
* 
* http://www.killingjoke.org.uk 
* http://www.miusika.net/eng/?p=266
* http://www.rockdetector.com/interviews/artist,4922.sm?id=99

หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
สมิธแอนด์เวสสัน

**สมิธแอนด์เวสสัน** () หรือ *S&W* เป็นบริษัทผลิตอาวุธปืน (แฮนด์กัน) ขนาดใหญ่ที่สุดในสหรัฐอเมริกา

## ภาพอาวุธปืนรุ่นต่างๆ


ไฟล์:Smith-et-Wesson-44-crosse-p1030158.jpg|Cal. .44, between 1881 and 1923
ไฟล์:Smith & Wesson Army No 2.JPG|Smith & Wesson Army No 2, made 1863, caliber .32 Rimfire]]
ไฟล์:Smith-et-Wesson-model-1-22-p1030158.jpg|Model 1, cal. .22
ไฟล์:Smith-et-Wesson-Volcanic-1854-1855-cal-31-p1030158.jpg|Smith & Wesson *Volcanic*, cal. .31, between 1854 and 1855
ไฟล์:Smith-et-Wesson-Model-3-cal-44-1874-1878-p1030157.jpg|Model 3, Cal. .44, between 1874 and 1878
File:Flickr - ~Steve Z~ - S W K22 7.jpg|S & W K .22.



## รีโวลเวอร์รุ่นต่างๆ

thumb|Smith & Wesson Model 1 Second Issue, .22 rimfire Post 1857
thumb|New Century Gold Seal "Triple Lock 1907-1915. Modified sight and Post WWII Magna grips.
thumb|Smith & Wesson Model 29s .44 Remington Magnum, 4 & 8 3/8 inch barrels
thumb|Smith & Wesson Model 60, 3 inch barrel
thumb|Smith & Wesson Model 42 .38 Special, 1 & 7/8 inch barrel

## อ้างอิง

## แหล่งข้อมูลอื่น
* Smith & Wesson Firearms (official website)
* Detailed list of Smith and Wesson Revolvers 
* The Snubnose Files, dedicated to the Snubnose Revolver

หมวดหมู่:ผู้ผลิตอาวุธปืนของสหรัฐ
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2395
คูราช

[thumb|คูราชแบบของ[ชาวตาตาร์]]

**คูราช** () เป็นกีฬาพื้นบ้านของอุซเบกิสถาน ที่ได้มีการปรับปรุงรูปแบบการเล่นให้เป็นแบบสากล และได้แพร่หลายไปยังประเทศต่างๆหลายประเทศ และได้รับเลือกให้เป็น 1 ใน 9 ชนิดกีฬาที่จะมีการแข่งขันในกีฬาศิลปะการต่อสู้แห่งเอเชีย

หลักการพื้นฐานของกีฬาชนิดนี้มีลักษณะผสมผสานระหว่างมวยปล้ำกับยูโด โดยแบ่งผู้แข่งขันเป็น 2 ฝ่าย สู้กันบนเวทีสี่เหลี่ยมจตุรัสขนาด 15 x 15 เมตร คู่ต่อสู้จะต้องทุ่มอีกฝ่ายหนึ่งให้ล้มลงกับพื้นให้ได้ภายในเวลา 4 นาที สำหรับผู้ชาย และ 3 นาทีสำหรับผู้หญิง การให้คะแนน แบ่งเป็น
* คาลาล ทุ่มคู่ต่อสู้ลงให้หลังแนบพื้นโดยสมบูรณ์ ผู้ที่ทำได้จะชนะทันที
* ยอนบอส ทุ่มแล้วสีข้างหรือด้านข้างลำตัวของคู่ต่อสู้แนบพื้นอย่างสมบูรณ์ จะได้ 1 คะแนน หากทำคะแนนแบบยอยบอสได้ 2 ครั้งจะเท่ากับ 1 คาลาล ถือว่าชนะทันที
* ชาล่า ทุ่มแล้วทำให้ก้นหรือหลังหรือท้องหรือสีข้างกระทบพื้นแต่ไม่สมบูรณ์ คะแนนแบบชาล่าไม่ทำให้การแข่งขันยุติ แต่จะใช้ตัดสินเมื่อหมดเวลา

## อ้างอิง
* การกีฬาแห่งประเทศไทย. *รู้จักคูราช กีฬาใหม่ในเอเชียนมาร์เชียลอาร์ต*. สยามกีฬารายวัน. ปีที่ 25 ฉบับที่ 8888 ฉบับวันที่ 4 กรกฎาคม  2552 หน้า 18

## แหล่งข้อมูลอื่น
* International Kurash Association 
* Canadian Kurash Webpage

หมวดหมู่:ศิลปะการต่อสู้
หมวดหมู่:ประเทศอุซเบกิสถาน
อาทิพรหมจาริยกาสิกขา

**อาทิพรหมจาริยกาสิกขา** คือส่วนพระวินัยบัญญัติ ที่พระพุทธเจ้าบัญญัติขึ้นเป็นสิกขาบทหลักเบื้องต้นในการปฏิบัติตนในการประพฤติพรหมจรรย์ อาทิพรหมจาริยกาสิกขา เช่น ปาราชิก สังฆาทิเสส นิสสัคคิยปาจิตตีย์ ซึ่งเป็นพระวินัยบัญญัติหลัก ๆ ของพระสงฆ์และพระภิกษุณีสงฆ์ สิกขาบทหลักในอาทิพรหมจาริยกาสิกขา เรียกอีกอย่างหนึ่งว่า **สิกขาบทในพระปาติโมกข์**

อาทิพรหมจาริยกาสิกาทั้งหมด จัดอยู่ในหมวดสุตตวิภังค์ อันเป็นส่วนแรกในพระวินัยปิฎก คู่กับอภิสมาจาริกาสิกขา ที่เป็นข้อปฏิบัติอันไม่ใช่สิกขาบทหลัก คือเป็นเพียงสิกขาบทเล็ก ๆ น้อย ๆ หรือเรียกว่า สิกขาบทนอกพระปาติโมกข์ จัดอยู่ในหมวดขันธกะ รวมเรียกว่าพระวินัย

## ดูเพิ่ม
* สุตตวิภังค์
* อภิสมาจาริกาสิกขา

## อ้างอิง

หมวดหมู่:คัมภีร์ในพระวินัยปิฎก
หมวดหมู่:สุตตวิภังค์
อภิสมาจาริกาสิกขา

**อภิสมาจาริกาสิกขา** คือส่วนพระวินัย ที่พระพุทธเจ้าวางขึ้นแก่พระสงฆ์เพื่อเป็นหลักในการประพฤติในด้านขนบธรรมเนียมและเพื่ออาจาระที่เหมาะสมของพระสงฆ์ สิกขาบทหลักในอภิสมาจาริกาสิกขา เรียกอีกอย่างหนึ่งว่า **สิกขาบทนอกพระปาติโมกข์** หรือ **สิกขาบทฝ่ายอภิสมาจาร**

อภิสมาจาริกาสิกขาทั้งหมด จัดอยู่ในหมวดขันธกะ อันเป็นส่วนที่สองในพระวินัยปิฎก คู่กับอาทิพรหมจาริยกาสิกขา ที่เป็นข้อปฏิบัติอันเป็นสิกขาบทหลัก คือพระวินัยบัญญัติ อันเป็นสิกขาบทในพระปาติโมกข์ จัดอยู่ในหมวดสุตตวิภังค์ รวมเรียกว่า พระวินัย

## ดูเพิ่ม
* สุตตวิภังค์
* อาทิพรหมจาริยกาสิกขา

## อ้างอิง

หมวดหมู่:คัมภีร์ในพระวินัยปิฎก
หมวดหมู่:ขันธกะ
วีรบุรุษปล้นสะท้านเมือง

**วีรบุรุษปล้นสะท้านเมือง** เป็นภาพยนตร์ฮอลลีวู้ดที่สร้างจากชีวิตจริงของจอมโจรลือชื่อ จอห์น ดิลลิงเจอร์ เจ้าของสมญา "Public Enemies" หรือ โรบินฮูดยุคใหม่

## นักแสดง
* Johnny Depp เป็น  John Dillinger
* Christian Bale  เป็น  Melvin Purvis
* Marion Cotillard เป็น Billie Frechette
* Channing Tatum เป็น Pretty Boy Floyd
* Billy Crudup เป็น J. Edgar Hoover

## อ้างอิง

## ดูเพิ่ม
* Public Enemies Official Site 
* Movie's trailers
* 
* the famous Little Bohemia Lodge - In Manitowish Waters Wisconsin.
* Mirror Lake 
* หนังดี
* ข้อมูลภาพยนตร์เรื่อง วีรบุรุษปล้นสะท้านเมือง ในเว็บไซต์ สยามโซน.คอม

หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์อเมริกัน
หมวดหมู่:ภาพยนตร์ที่ถ่ายทำในรัฐแอริโซนา
หมวดหมู่:ภาพยนตร์ที่ถ่ายทำในรัฐวิสคอนซิน
หมวดหมู่:ภาพยนตร์ที่ถ่ายทำในชิคาโก
หมวดหมู่:ภาพยนตร์ที่มีฉากในรัฐอินดีแอนา
หมวดหมู่:ภาพยนตร์ที่มีฉากในรัฐวิสคอนซิน
หมวดหมู่:ภาพยนตร์ที่มีฉากในชิคาโก
หมวดหมู่:ภาพยนตร์ที่กำกับโดย ไมเคิล แมนน์‎
จักรพรรดิอะเลคซันดร์ที่ 3 แห่งรัสเซีย

**จักรพรรดิอะเลคซันดร์ที่ 3** (; 10 มีนาคม ค.ศ. 1845 – 1 พฤศจิกายน ค.ศ. 1894) ทรงเป็นจักรพรรดิแห่งรัสเซียเมื่อวันที่ 13 มีนาคม ค.ศ. 1881 และเสด็จสวรรคตเมื่อวันที่ 1 พฤศจิกายน ค.ศ. 1894 เป็นพระราชโอรสของจักรพรรดิอะเลคซันดร์ที่ 2 แห่งรัสเซียและ จักรพรรดินีมารีเยีย อะเลคซันโดรฟนาแห่งรัสเซียทรงเข้าอภิเษกสมรสเมื่อวันที่ 9 พฤศจิกายน ค.ศ. 1866 เป็นพระราชบิดาของจักรพรรดินีโคไลที่ 2 แห่งรัสเซีย

ในรัชสมัยของพระองค์ รัสเซียไม่มีสงครามครั้งใหญ่ ทำให้พระองค์เป็นที่รู้จักในสมญานาม "**ผู้สร้างสันติภาพ**" () ซึ่งเป็นตำแหน่งที่เหล่านักประวัติศาสตร์ยกย่องที่ยืนยาวมาจนถึงคริสต์ศตวรรษที่ 21

## อ้างอิง

* 

## แหล่งข้อมูลอื่น

หมวดหมู่:ราชวงศ์รัสเซีย
อ
หมวดหมู่:จักรพรรดิรัสเซีย
หมวดหมู่:แกรนด์ดยุกแห่งฟินแลนด์
หมวดหมู่:บุคคลจากเซนต์ปีเตอส์เบิร์ก
หมวดหมู่:เสียชีวิตจากโรคไต
หมวดหมู่:แกรนด์ดยุกแห่งรัสเซีย
หมวดหมู่:เซซาเรวิชแห่งรัสเซีย
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในพระมหากษัตริย์
ขันธกะ

**คัมภีร์ขันธกะ** หรือ **ขันธกะ** เป็นคัมภีร์หนึ่งในพระวินัยปิฎกเถรวาท มีเนื้อหาครอบคลุมพระไตรปิฎกเล่มที่ 4 ถึง 7 ว่าด้วยบทบัญญัติต่าง ๆ เกี่ยวกับความเป็นอยู่ของพระสงฆ์ รวมถึงขนบธรรมเนียม พิธีกรรม สังฆกรรม วัตรปฏิบัติ อาจาระ มารยาท และความประพฤติโดยทั่วไปของพระสงฆ์ เพื่อประโยชน์คือความงามในด้านอาจาระเป็นอันหนึ่งอันเดียวกันของสงฆ์ ขันธกะ จัดเป็นพระวินัยฝ่าย อภิสมาจาริกาสิกขา ซึ่งไม่ได้เป็นสิกขาบทที่มาในพระปาติโมกข์ การจัดแบ่งดังกล่าวเป็นการแบ่งของสมาคมบาลีปกรณ์ของอังกฤษ ซึ่งแบ่งพระวินัยปิฎกออกเป็นสามหมวดคือ สุตตวิภังค์, **ขันธกะ** และปริวาร

คัมภีร์ขันธกะ มีคัมภีร์อรรถกถาขยายความชื่อ สมันตปาสาทิกา (อรรถกถาพระวินัย ภาค 3) และมีคัมภีร์ฎีกาขยายความอรรถกถาชื่อ ฎีกาสารัตถทีปนี (ฎีกาพระวินัย ภาค 4)

## การแบ่งเนื้อหาภายในคัมภีร์ขันธกะ

คัมภีร์ขันธกะมีเนื้อหารวม 22 ขันธกะ แบ่งเนื้อหาภายในคัมภีร์ขันธกะได้เป็นสองคือ

# มหาวรรค มี 10 ขันธกะ
# จูฬวรรค มี 12 ขันธกะ

## ดูเพิ่ม
* พระไตรปิฎก
* พระวินัยปิฎก ปิฎกในลคัมภีร์พระบอย
* อภิสมาจาริกาสิกขา คำเรียกพระวินัยนอกพระปาฏิโมกข์ (ขันธข)

## อ้างอิง

## แหล่งข้อมูลอื่น
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม".

หมวดหมู่:คัมภีร์ในพระวินัยปิฎก
หมวดหมู่:ขันธกะ
หมวดหมู่:คำศัพท์ศาสนาพุทธ
Solvent

**Solvent** อาจหมายถึง
* ตัวทำละลาย ในทางเคมี

* ความสามารถในการใช้จ่ายและสร้างภาระผูกพันทางการเงิน
Solution

**solution** อาจหมายถึง
* สารละลาย
* คำตอบของโจทย์ปัญหาทางคณิตศาสตร์ เช่น คำตอบของสมการ
* บริการ และ/หริอ ผลิตภัณฑ์ ซึ่งตอบสนองความต้องการของธุรกิจหรือผู้บริโภค (ศัพท์เฉพาะในวงการธุรกิจ โดยเฉพาะธุรกิจด้านเทคโนโลยี)
* โซลูชัน (วงดนตรี)
ศาลไทย

**ศาลไทย** 
อำนาจตุลาการตามบทบัญญัติของรัฐธรรมนูญแห่งราชอาณาจักรไทย อำนาจตุลาการนั้นเป็นสาขาหนึ่งของอำนาจอธิปไตยซึ่งเป็นของปวงชนชาวไทย พระมหากษัตริย์ไทยในฐานะประมุขแห่งรัฐทรงใช้อำนาจตุลาการผ่านทางศาล และศาลปฏิบัติการในพระปรมาภิไธย (พระมหากษัตริย์ไทย)

ตามรัฐธรรมนูญแห่งราชอาณาจักรไทย พุทธศักราช 2560 ซึ่งใช้ในปัจจุบัน มาตรา 188 ถึงมาตรา 214 ศาลไทยมีสี่ประเภทดังต่อไปนี้

* ศาลยุติธรรม
* ศาลปกครอง
* ศาลทหาร
* ศาลรัฐธรรมนูญ

ประเทศไทยใช้กฎหมายระบบซีวิลลอว์ (Civil law) ดังนั้น คำตัดสิน คำพิพากษา และคำตัดสินของศาลไทย จึงไม่ได้เป็นทั้งกฎหมายไทยและบ่อเกิดของกฎหมายไทย หากเป็นแต่การปรับใช้กฎหมายเท่านั้น

## อ้างอิง

## แหล่งข้อมูลอื่น

หมวดหมู่:ศาลแบ่งตามประเทศ
ศาลปกครอง

[right|thumb|300px|[ศาลปกครองกลางแห่งเยอรมนี (Federal Administrative Court of Germany) เป็นศาลปกครองชั้นสูงสุดในประเทศเยอรมนี ตั้งอยู่ ณ เมืองไลพ์ซิจ (Leipzig)]]

**ศาลปกครอง** () เป็นศาลชำนัญพิเศษด้านกฎหมายปกครอง โดยเฉพาะด้านข้อพิพาทเกี่ยวกับการใช้อำนาจรัฐ จัดตั้งขึ้นเพื่อสร้างความมั่นใจว่า ราชการเป็นไปตามกฎหมาย

ศาลปกครองมักพบในประเทศทางยุโรปที่ใช้กฎหมายระบบซีวิลลอว์ บางประเทศจัดตั้งศาลปกครองขึ้นเป็นระบบต่างหากจากศาลปรกติ โดยที่แต่ละระบบไม่มีอำนาจเหนือกัน การจัดตั้งศาลปกครองลักษณะนี้มีในประเทศกรีซ ประเทศฝรั่งเศส ประเทศโปแลนด์ ประเทศฟินแลนด์ ประเทศเยอรมนี ประเทศสวีเดน และประเทศอียิปต์

สำหรับประเทศกรีซ ประเทศฝรั่งเศส และประเทศสวีเดนนั้น ศาลปกครองมีสามชั้นดังศาลทั่วไป คือ ศาลปกครองชั้นต้น ศาลปกครองชั้นอุทธรณ์ และศาลปกครองชั้นสูงสุด ส่วนในประเทศโปแลนด์และประเทศฟินแลนด์ ศาลปกครองมีสองชั้น คือ ศาลปกครองชั้นต้น กับศาลปกครองชั้นสูงสุด

ในประเทศเยอรมนี ศาลปกครองมีระบบซับซ้อนทั้งยังมีความชำนาญเฉพาะเรื่องยิ่งกว่าในประเทศอื่น นอกจากนี้ เมื่อ ค.ศ. 1952 รัฐบาลเยอรมันตะวันออกของพรรคคอมมิวนิสต์ยังเคยยุบศาลปกครองเพื่อไม่ให้ราษฎรโต้แย้งคำสั่งทางปกครองได้ แต่ศาลปกครองได้รับการสถาปนาขึ้นใหม่เมื่อ ค.ศ. 1989 ก่อนมีการผนวกเยอรมนีในอีกหนึ่งปีให้หลัง

ในสหรัฐอเมริกา คณะตุลาการในส่วนราชการทั้งหลายทำหน้าที่พิจารณาคดีปกครองโดยไม่ขึ้นต่อศาล แต่คำวินิจฉัยของคณะตุลาการเหล่านี้สามารถอุทธรณ์ต่อไปยังศาลได้

## ดูเพิ่ม
* ศาลปกครอง (ประเทศไทย)
* ศาลปกครองสหพันธ์ (เยอรมนี)

## แหล่งข้อมูลอื่น
* 


หมวดหมู่:กฎหมายปกครอง
จักรวรรดิอียิปต์

**จักรวรรดิอียิปต์** หรือ **ราชอาณาจักรใหม่** () เป็นสมัยประวัติศาสตร์ของอียิปต์โบราณที่รุ่งเรืองระหว่าง 1600 ปีก่อนคริสต์ศักราช ถึง 1100 ปีก่อนคริสต์ศักราช ภายใต้การปกครองของราชวงศ์ที่สิบเจ็ด สิบแปด สิบเก้า และยี่สิบ โดยการหาอายุจากคาร์บอนกัมมันตรังสีระบุจุดเริ่มต้นที่แน่นอนของราชอาณาจักรใหม่ระหว่าง 1570 ถึง 1544 ปีก่อนคริสตกาล เป็นสมัยที่รุ่งเรืองที่สุดและมีอำนาจมากที่สุดของประวัติศาสตร์อียิปต์

ครึ่งหลังของยุคนี้ภายใต้ราชวงศ์ที่สิบเก้าและราชวงศ์ยี่สิบ (1292–1069 ปีก่อนคริสตกาล) ยังเป็นที่รู้จักในนาม *ยุคแรเมสไซด์* (Ramesside period) ซึ่งตั้งชื่อตามฟาโรห์สิบเอ็ดพระองค์ที่ใช้ชื่อแรเมซีส ตามพระนามฟาโรห์แรเมซีสที่ 1 ผู้สถาปนาราชวงศ์ที่สิบเก้า

## ดูเพิ่ม
* อียิปต์โบราณ 

## อ้างอิง

* Nicolas Grimal, A History of Ancient Egypt, Blackwell Books, 1992. p.271 
* William F. Edgerton, The Strikes in Ramses III's Twenty-Ninth Year, JNES 10, No. 3 (July 1951), pp. 137-145 
*  Frank J. Yurco, "End of the Late Bronze Age and Other Crisis Periods: A Volcanic Cause" in Gold of Praise: Studies on Ancient Egypt in Honor of Edward F. Wente, ed: Emily Teeter & John Larson, (SAOC 58) 1999, pp.456-458

## แหล่งข้อมูลอื่น


หมวดหมู่:รัฐและดินแดนที่ก่อตั้งในศตวรรษที่ 16 ก่อนคริสตกาล
หมวดหมู่:รัฐและดินแดนที่สิ้นสุดในศตวรรษที่ 11 ก่อนคริสตกาล
หมวดหมู่:ราชอาณาจักรในอดีต
หมวดหมู่:อาณาจักรโบราณ
พระเจ้าลุยส์ที่ 1 แห่งสเปน

**พระเจ้าลุยส์ที่ 1 แห่งสเปน** () พระราชสมภพในพระนาม *ลุยส์ เฟลิปเปแห่งสเปน* (*Luis Felipe of Spain* ) ทรงเป็นพระมหากษัตริย์สเปน พระองค์เป็นพระราชโอรสพระองค์แรกของพระเจ้าเฟลีเปที่ 5 แห่งสเปน และมาเรีย ลุยซา แห่งซาวอย พระองค์ทรงเป็นพระมหากษัตริย์สเปนที่ครองราชย์สั้นที่สุดในประวัติศาสตร์สเปน ด้วยระยะเวลาการครองราชย์เพียง 7 เดือน

หมวดหมู่:บุคคลที่เกิดในปี พ.ศ. 2250
หมวดหมู่:พระมหากษัตริย์สเปน
หมวดหมู่:ราชวงศ์บูร์บง (สเปน)
หมวดหมู่:เจ้าชายสเปน
หมวดหมู่:บุคคลจากมาดริด
หมวดหมู่:เสียชีวิตจากฝีดาษ
หมวดหมู่:เจ้าชายแห่งอัสตูเรียส
ชุนลี

**ชุนลี** (; ) ทับศัพท์จากภาษาจีนว่า **ชุน ลี่** ( "หญิงงามแห่งวสันตฤดู") เป็นตัวละครจากเกมสตรีทไฟท์เตอร์ เธอเป็นหญิงสาวชาวจีนผู้ใช้ศิลปะการต่อสู้กังฟู เข้าร่วมการแข่งขันสตรีทไฟท์เตอร์เพื่อโค่นเวก้าและบัลร็อกซึ่งเป็นวายร้ายที่ฆ่าบิดาของเธอ มีท่าไม้ตายคือ คิโคเคน (พลังคลื่นลมปราณ), ลูกเตะพันเท้า และสปินนิงเบิร์ดคิก เมื่อชุนลีได้รับชัยชนะจากการต่อสู้ มักแสดงความดีใจพร้อมกับกล่าวคำว่า "ยัตตะ" ซึ่งเป็นภาษาญี่ปุ่น (แปลว่า "สำเร็จ") เธอยังถือเป็นหนึ่งในตัวละครเกมเพศหญิงที่มีคนรู้จ้กกันมากที่สุดสำหรับนักเล่นเกมต่อสู้หลายราย ซึ่งออกแบบโดยอากิระ "อะกิมัง" ยะซุดะ โดยปรากฏตัวครั้งแรกในภาค 2 ของเกมซีรีส์ดังกล่าว

ผู้ให้เสียงพากย์ชุนลีในสตรีทไฟท์เตอร์ IV เวอร์ชันญี่ปุ่นคือฟุมิโกะ โอะริกะซะ และในเวอร์ชันอังกฤษมีผู้ให้เสียงพากย์คือลอรา ไบลีย์

## ประวัติตามท้องเรื่อง
ชุนลี เป็นตำรวจสากลสาวชาวจีนผู้ซึ่งได้ออกตามหาเบาะแสเกี่ยวกับการเสียชีวิตของบิดา เธอได้เข้าพบกับอาจารย์เก่านามว่าเก็นผู้เป็นสหายบิดาของเธอ โดยเก็นได้ชี้เบาะแสถึงผู้ที่ทำการสังหารบิดาของเธอ นั่นคือสมาชิกขององค์การชาโดลูที่มีเวก้าเป็นผู้นำ เธอต้องการบอกเขาให้รู้ถึงเรื่องนี้ว่าเกิดอะไรขึ้นกับบิดาของเธอ แต่ก็ได้สร้างความประหลาดใจแก่เธอ เวก้าได้เข้าทำร้ายเธอ จากนั้นเขาก็เหาะหนีไปพร้อมกับเสียงหัวเราะ ทั้งยังบอกด้วยว่าหากเธอคิดจะสู้กับเขา เธอก็จะพบกับจุดจบเช่นดียวกันกับบิดาของเธอ ชุนลีเสียใจมากถึงกับน้ำตาไหล พร้อมกับสาบานว่าจะแก้แค้นให้บิดาของเธอให้ได้

## ภาพยนตร์
ในภาพยนตร์สตรีทไฟท์เตอร์ฉบับฮอลลีวูดชุดแรกมีหมิงหน่า เป็นผู้รับบทชุนลี ในปี ค.ศ. 1995 และมีคริสติน ครูก รับบทชุนลีใน *[[สงครามนักฆ่ามหากาฬ|Street Fighter The Legend of Chun-Li]]* ในปี ค.ศ. 2009  นอกจากนี้เฉินหลง ยังเคยรับบทเป็นชุนลีในภาพยนตร์ฮ่องกงเรื่อง *[[ซิตี้ฮันเตอร์|City Hunter]]* มาแล้วครั้งหนึ่งด้วยเช่นกัน นอกจากแล้วยังปรากฏเป็นโปสเตอร์ในภาพยนตร์เกาหลีเรื่อง *[[My Mighty Princess]]* ในปี ค.ศ. 2008 นำแสดงโดย ชิน มินอา

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## แหล่งข้อมูลอื่น
* ข้อมูลที่เกี่ยวข้องกับ "ชุนลี" 
* Official English Website
* Official Japanese Website

หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครชาวจีนในวิดีโอเกม
หมวดหมู่:ตัวละครชาวฮ่องกง
หมวดหมู่:สัญลักษณ์นำโชควิดีโอเกม
หมวดหมู่:ตัวละครที่เป็นเจ้าหน้าที่ตำรวจสากล
หมวดหมู่:ตัวละครที่เป็นนักวูซู
หมวดหมู่:ตัวละครที่เป็นนักกังฟูเส้าหลิน
หมวดหมู่:ตัวละครที่เป็นนักไท่เก๊ก
หมวดหมู่:ตัวละครหญิงในวิดีโอเกม
หมวดหมู่:ตัวละครหญิงในอนิเมะและมังงะ
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2534
ภาวะการมีบุตรยาก

**ภาวะการมีบุตรยาก** หรือ **ภาวะไม่เจริญพันธุ์** คือ ภาวะทางร่างกายของคู่สมรสที่แต่งงานกันแล้วแล้วยังไม่มีบุตร โดยประเมิณจากระยะเวลา 1 ปีถึง 1 ปีครึ่ง มีเพศสัมพันธ์สม่ำเสมอ อาทิตย์ละ 2-3 ครั้งต่อสัปดาห์ แล้วยังไม่ตั้งครรภ์  ซึ่งมีสาเหตุอาการ คือ ผู้หญิงที่มีประจำเดือนมาไม่สม่ำเสมอ ส่วนผู้ชายเป็นปัญหาเรื่องเชื้ออสุจิผิดปกติ  หรือการถูกกระทบกระเทือนอย่างรุนแรงบริเวณอัณฑะ 

## อ้างอิง

หมวดหมู่:ภาวะเจริญพันธุ์
หมวดหมู่:สุขภาพ
หมวดหมู่:เวชศาสตร์การเจริญพันธุ์

หมวดหมู่:บุรุษเวชศาสตร์
เรมิงตัน

**เรมิงตัน** () เป็นบริษัทผลิตปืนขนาดใหญ่ในสหรัฐอเมริกาซึ่งมีทั้งปืนไรเฟิล, ปืนสั้น และปืนรีวอลเวอร์

## เรมิงตันรุ่นต่างๆ

### สายการผลิตในปัจจุบัน

#### [[ไรเฟิล]]
* ระบบลูกเลื่อน:
:*Model 700
:*Model 673
:*Model 798
:*Model 799
:*Model 504
:*Model 5
:*Model 7
:*Model 710
:*XR-100
:*Model 513T
:*Model 30
:*Model 30 Express
:*Model 40-XS Tactical Rifle System
:*Model 40-XB KS
:*Model 40-XB Rangemaster
:*Model 40-XB Rangemaster Thumbhole
:*Model 40-XB Tactical
:*Model 40-XBBR KS
:*Model 40-XRBR KS
:*Model 40-XC KS
:*Remington Modular Sniper rifle
* Pump Action:
:*Model 7600
:*Model 7615
:*Model 572 Fieldmaster

* เซมิออโตฯ:
:*Model 552
:*Model 597
:*Model 7400
:*Model 750
:*Model 8/81
:*Model R-15
:*Model R-25

* หักลำกล้อง:
:*SPR 22
:*SPR 18

#### [[ปืนลูกซอง]]

* ปั๊มแอ็กชั่น:
:*Model 870

* กึ่งอัตโนมัติ:
:*Model 50
:*Model 1100
:*Model 11-87
:*Model SP-10
:*SPR 453
:*Model 105CtI

* หักลำกล้อง:
:*Remington Premier
:*Model 332
:*SPR 100
:*SPR 210
:*SPR 220
:*SPR 310

### Obsolete
#### [[Rifle]]s
* Targetmaster 510
* Scoremaster 511
* Sportmaster 512
* Matchmaster 513
* JuniorTarget 521TL
* 241 Speedmaster
* Model 4
* Model 6
* Model 8
* Remington Model 41 TargetMaster 1936-1939
* Model 600
* Model 660
* Model 721
* Model 722
* Model 725
* M1903 Springfield rifle
* Model 788
* Nylon 66
* Model 1891 Russian Mosin Nagant 
* Mle1907-15 French Berthier rifle

#### [[ปืนพก]]
* Remington UMC 1911 WWI
* Remington Rand M1911A1 WWII
* Remington 1911R1
* Remington 51
* Remington XP-100

* Official website
* Remington Law Enforcement & Federal Agencies
* Remington Military Products Division

หมวดหมู่:ผู้ผลิตอาวุธปืนของสหรัฐ
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2359
โอฬาร ไชยประวัติ

**โอฬาร ไชยประวัติ** (เกิด 5 ธันวาคม พ.ศ. 2487) อดีตประธานผู้แทนการค้าไทย  และอดีตที่ปรึกษานายกรัฐมนตรี (ยิ่งลักษณ์ ชินวัตร) อดีตรองนายกรัฐมนตรี เป็นนักการเมืองสังกัดพรรคเพื่อไทย ในสมัยรัฐบาลสมชาย วงศ์สวัสดิ์ ดร.โอฬารเป็นเหตุสำคัญในคำพิพากษาของศาลปกครองสูงสุดเพราะมีผลประโยชน์ทับซ้อนกรณีการแปรรูป บมจ. กฟผ.   รวมทั้งได้เคยลาออกจากการเป็นกรรมการ บมจ.การบินไทย หลังถูกตรวจสอบว่ามีผลประโยชน์ทับซ้อน 

## ประวัติ
ดร.โอฬาร ไชยประวัติ เกิดเมื่อวันที่ 5 ธันวาคม พ.ศ. 2487 เป็นบุตรของลือ ไชยประวัติ สืบเชื้อสายมาจากเจ้าหลวงเทพวงศ์ เจ้าผู้ครองนครแพร่องค์ที่ 2 แห่งราชวงศ์แสนซ้าย และดารี ไชยประวัติ( สกุลเดิม บรรเลง ธิดาแม่เจ้าฟอง สืบเชื้อสายมาจากเจ้าหลวงพิมพิสาร เจ้าผู้ครองนครแพร่องค์ที่ 4 แห่งราชวงศ์แสนซ้าย) จบมัธยมศึกษาจาก โรงเรียนเตรียมอุดมศึกษา โรงเรียนปรินส์รอยแยลส์วิทยาลัย และโรงเรียนพิริยาลัยจังหวัดแพร่ จบปริญญาตรีและปริญญาโท ด้านเศรษฐศาสตร์ จากมหาวิทยาลัยเพนซิลเวเนีย สหรัฐอเมริกา และจบปริญญาเอก สาขาเดียวกัน จากสถาบันเทคโนโลยีแมสซาชูเซตส์ 

ใน พ.ศ. 2513 ดร.โอฬาร เริ่มทำงานที่ธนาคารแห่งประเทศไทยในฝ่ายวิชาการ หลังจากนั้นใน พ.ศ. 2523 - พ.ศ. 2524 ดร.โอฬาร ได้ดำรงตำแหน่งผู้อำนวยการฝ่ายกำกับและตรวจสอบสถาบันการเงิน (เป็นตำแหน่งสุดท้ายที่ธนาคารแห่งประเทศไทย) ต่อมาใน พ.ศ. 2525 - พ.ศ. 2544 เป็นกรรมการผู้จัดการใหญ่ธนาคารไทยพาณิชย์ 

ในปี พ.ศ. 2551 ดร.โอฬาร ได้แต่งตั้งเป็นรองนายกรัฐมนตรีในคณะรัฐมนตรีคณะที่ 58 ของไทย ที่มีนายสมชาย วงศ์สวัสดิ์ เป็นนายกรัฐมนตรี นอกจากนี้ ดร.โอฬาร ยังเป็นคณะทำงานด้านเศรษฐกิจของพรรคเพื่อไทย และได้รับแต่งตั้งเป็นที่ปรึกษานายกรัฐมนตรี (นางสาวยิ่งลักษณ์ ชินวัตร) ในปี พ.ศ. 2554 ต่อมาได้รับแต่งตั้งเป็นประธานผู้แทนการค้าไทย เมื่อวันที่ 31 มกราคม พ.ศ. 2555

## กรณีการแปรรูปการไฟฟ้าฝ่ายผลิตแห่งประเทศไทย
ศาลปกครองสูงสุดได้ตัดสินไว้เมื่อวันที่ 23 มีนาคม พ.ศ. 2549 ความตอนหนึ่งดังนี้

	
บันทึกสำนักงานคณะกรรมการกฤษฎีกาเรื่อง การดำเนินการตามคำพิพากษาศาลปกครองสูงสุด ส่วนหนึ่งว่า
 	

## รางวัลที่ได้รับ
* รางวัลนักการธนาคารแห่งปี ประจำปี 2536 2538 และ 2540 จากวารสารดอกเบี้ย
* รางวัลนักการเงินแห่งปี 2539 จากวารสารการเงิน ธนาคาร 
* บริหารธุรกิจดุษฎีบัณฑิตกิตติมศักดิ์ สาขาการเงิน 
* รางวัลนักธุรกิจดีเด่น ประจำปี 2543 
* รางวัลพระสิทธิธาดาทองคำ จากมหาวิทยาลัยธุรกิจบัณฑิต

## เครื่องราชอิสริยาภรณ์

## อ้างอิง

## แหล่งข้อมูลอื่น
* Nidambe11.net ประวัติของโอฬาร ไชยประวัติ จากเว็บ nidambe 

หมวดหมู่:วงศ์วรญาติ
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:นักการเมืองจากจังหวัดแพร่
หมวดหมู่:รองนายกรัฐมนตรีไทย
หมวดหมู่:ผู้แทนการค้าไทย
หมวดหมู่:บุคคลจากโรงเรียนพิริยาลัยจังหวัดแพร่
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:นักการเมืองพรรคเพื่อไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ศิษย์เก่าจากสถาบันเทคโนโลยีแมสซาชูเซตส์
หมวดหมู่:บุคคลจากมหาวิทยาลัยเพนซิลเวเนีย
เอบีซี (เพลง)

**"เอบีซี"** เป็นเพลงอันดับ 1 ของวงเดอะแจ็กสันไฟฟ์ เขียนและออกแบบในลักษณะเดียวกันกับเพลง  "I Want You Back in My Arms" สู่สาธารณชนครั้งแรกในรายการอเมริกันแบนด์สแตนด์ ในเดือนกุมภาพันธ์ ค.ศ. 1970 เพลงนี้โค่นเพลงอันดับ 1 "เลตอิตบี" ลงไปสู่อันดับ 2 บนชาร์ตบิลบอร์ดฮอต 100 ในปีเดียวกันนั้น

เช่นเดียวกับหลาย ๆ เพลงของแจ็กสันไฟฟ์ในช่วงแรก ๆ เพลง "เอบีซี" เขียนและโปรดิวซ์โดย เดอะคอร์โปเรชัน ที่เป็นทีมงานแต่งเพลงให้กับโมทาวน์ และบันทึกเสียงในลอสแอนเจลิส รัฐแคลิฟอร์เนีย 

"เอบีซี" ถือเป็นซิงเกิลแรกจากอัลบั้มที่สองคนแจ็กสันไฟฟ์ ชุด *ABC* และยังมีเพลงบีไซด์ที่ชื่อ "The Young Folks" เพลงเก่าของไดอาน่า รอสส์ แอนด์เดอะซูพรีมส์ เพลงนี้ถือเป็นหนึ่งในเพลงประจำตัวของแจ็กสันไฟฟ์

ในปี 1991 นอจตีบายเนเจอร์ นำทำนองเพลงนี้มาแซมเพิลในเพลง "O.P.P." ต่อมาก็มีวงอื่นนำเพลงนี้ในส่วนทำนองเพลงมาใช้อย่าง เกิร์ลทอล์ก กับอัลบั้มชุดที่ 4 *Feed the Animals*

## อ้างอิง

หมวดหมู่:ซิงเกิลในปี พ.ศ. 2513
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:เพลงของเดอะแจ็กสันไฟฟ์
สตรีทไฟเตอร์

***สตรีทไฟเตอร์*** (; ) เป็นแฟรนไชส์สื่อของญี่ปุ่นที่มีศูนย์กลางอยู่ที่ชุดเกมต่อสู้ซึ่งพัฒนาและจัดจำหน่ายโดยแคปคอม เกมแรกในชุดออกวางจำหน่ายในปี ค.ศ. 1987 ตามมาด้วยเกมภาคหลักอีก 6 เกม รวมถึงภาคแยกและเกมข้ามค่าย (crossovers) อีกมากมาย ตลอดจนการปรากฏในสื่ออื่น ๆ โดยภาคที่มียอดขายสูงสุดอย่าง *[[สตรีทไฟเตอร์ II]]* ซึ่งออกวางจำหน่ายในปี ค.ศ. 1991 ได้สร้างบรรทัดฐานหลายประการให้กับเกมแนวต่อสู้แบบตัวต่อตัวในเวลาต่อมา

*สตรีทไฟเตอร์*เป็นหนึ่งในแฟรนไชส์วิดีโอเกมที่ทำรายได้สูงสุดตลอดกาลและเป็นชุดเกมเรือธงของแคปคอม โดยมียอดขายรวม 56 ล้านชุดทั่วโลก (ข้อมูล ณ เดือนมีนาคม พ.ศ. 2568) นอกจากนี้ยังเป็นหนึ่งในแฟรนไชส์สื่อที่ทำรายได้สูงสุด และเป็นชุดเกมต่อสู้ที่ดำเนินต่อเนื่องยาวนานที่สุดในโลก

## อ้างอิง

## อ่านเพิ่ม

*

## แหล่งข้อมูลอื่น

* Capcom USA's official ''Street Fighter'' website
* Street Fighter group – all the games and related characters and platforms
* Fighting Street – original artwork
* Street Fighter 25th Anniversary Tribute – character artworks for 88 *Street Fighter* characters
* Eurogamer Retrospective: Street Fighter
* SRK Data Street Fighter 5 World eSports Rankings: Street Fighter

หมวดหมู่:เกมจากค่ายแคปคอม
หมวดหมู่:วิดีโอเกมต่อสู้
หมวดหมู่:วิดีโอเกมเกี่ยวกับการก่อการร้าย
หมวดหมู่:สตรีทไฟเตอร์
หมวดหมู่:วิดีโอเกมซูเปอร์ฮีโร
หมวดหมู่:วิดีโอเกมที่มีฉากในประเทศไทย
หมวดหมู่:วิดีโอเกมที่มีฉากในประเทศญี่ปุ่น
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่มีฉากในสหราชอาณาจักร
หมวดหมู่:วิดีโอเกมที่มีฉากในประเทศรัสเซีย
หมวดหมู่:วิดีโอเกมที่มีฉากในประเทศจีน
หมวดหมู่:วิดีโอเกมที่มีฉากในประเทศฝรั่งเศส
หมวดหมู่:วิดีโอเกมที่มีฉากในประเทศสเปน
หมวดหมู่:วิดีโอเกมที่มีฉากในประเทศอิตาลี
เดอะมูฟวีส์ (เกมส์)

***เดอะมูฟวีส์*** () เป็นเกมจำลองสถานการณ์ธุรกิจที่สร้างโดยไลออนเฮดสตูดิโอส์สำหรับไมโครซอฟท์วินโดวส์และภายหละงพอร์ตเข้า Mac OS X โดยเฟรัลอินเทอร์แอ็กทีฟ ผู้เล่นดำเนินกิจการสตูดิโอภาพยนตร์ฮอลลีวูด สร้างสรรค์ภาพยนตร์ที่สามารถส่งออกจากเกมได้ *เดอะมูฟวีส์*ออกจำหน่ายในเดือนพฤศจิกายน ค.ศ. 2005 ด้วยเสียงวิจารณ์แง่บวกและรางวัลส่วนหนึ่ง แต่ยอดขายกลับทำได้ไม่ดีนัก ภาคเสริม *[[เดอะมูฟวีส์: สตันตส์แอนด์เอฟเฟกตส์]]* ออกวางจำหน่ายใน ค.ศ. 2006

## ตัวเกม

*เดอะมูฟวีส์*ให้ผู้เล่นดำเนินกิจการสตูดิโอภาพยนตร์ของตนเอง รวมไปถึงโรงออกแบบและการจัดการสายอาชีพนักแสดง ตัวเกมเริ่มต้นใน 1930s และดำเนินการต่อจนถึงอนาคต

ผู้เล่นสามารถสร้างภาพยนตร์ของตนเองได้โดยใช้ทรัพยากรในเกม และสามารถอัปโหลดไปยังเว็บไซต์ The Movies Online ของเกมได้ในคราวเดียว

## อ้างอิง

### บรรณานุกรม

## ดูเพิ่ม
*Archived 
*

หมวดหมู่:วิดีโอเกมส์
ลูกประคบ

**ลูกประคบ** คือสิ่งที่เกิดจากภูมิปัญญาจากบรรพบุรุษ ที่ใช้พืชสมุนไพรที่มีอยู่ในท้องถิ่นนำมาใช้ในการรักษาหรือเพื่อช่วยในการไหลเวียนของโลหิต ต่อมาก็ได้มีการปรับปรุงและพัฒนาลูกประคบเรื่อยมา เพื่อประโยชน์ในการรักษาที่มีประสิทธิภาพมากยิ่งขึ้น

## ส่วนผสมในการทำลูกประคบสมุนไพร
* **[[การบูร]]** มีชื่อวิทยาศาสตร์ว่า *Cinnamomum camphora* (L.) J.S. Presl มีสรรพคุณเป็นยาระงับเชื้ออ่อน ๆ  เป็นยากระตุ้นหัวใจ ช่วยขับลม ขับเสมหะ ขับปัสสาวะ แก้ปวดเมื่อยตามข้อ
* **[[เกลือ]]** สามารถใช้ฆ่าเชื้อแก้อาการอักเสบได้ อีกทั้งเกลือยังมีความสามารถในการดูดความร้อน จะช่วยทำให้สรรพคุณทางยาของสมุนไพรซึมได้เร็วขึ้น
* **[[มะกรูด|ผิวมะกรูด]]** มีชื่อวิทยาศาสตร์ว่า *Citrus hystrix* DC. มีสรรพคุณในการรักษาอาการหน้ามืดเป็นลม แก้อาการวิงเวียน และบำรุงหัวใจ ขับลมในลำไส้ได้อีกด้วย
* **[[ขมิ้นชัน]]** มีชื่อวิทยาศาสตร์ว่า *Curcuma longa* Linn. ใน วงศ์ Zingiberaceae มีสรรพคุณในการลดการอักเสบจากแมลงสัตว์กัดต่อย ลดอาการแพ้ได้
* **[[ไพล]]** มีชื่อวิทยาศาสตร์ว่า *Zingiber cassumunar* Roxb. มีสรรพคุณในการลดอาการปวด บวมแดงและแก้ฟกช้ำได้ด้วย
* **[[มะขาม|ใบมะขาม]]** มีชื่อวิทยาศาสตร์: *Tamarindus indica* Linn. มีสรรพคุณในการบำรุงผิวพรรณ
* **[[ส้มป่อย|ใบส้มป่อย]]** ชื่อวิทยาศาสตร์: *Acacia concinna* (Willd.) DC. แก้โรคผิวหนัง

## อุปกรณ์สำหรับการทำลูกประคบ
ผ้าขาวบาง ควรจะเป็นผ้าฝ้ายหรือผ้าดิบ เพื่อไม่ให้ตัวสมุนไพรหลุดออกมาจากตัวผ้าได้, สมุนไพร ก่อนนำมาทำลูกประคบต้องทำความสะอาด แล้วหั่นหรือสับเป็นชิ้นเล็ก ๆ, หม้อสำหรับนึ่งลูกประคบ, เชือกที่ไว้ใช้สำหรับมัดลูกประคบ

## วิธีการทำลูกประคบ
# นำไพล ขมิ้นชัน ตะไคร้ มะกรูด มาทำความสะอาด แล้วมาหั่นหรือสับให้เป็นชิ้นเล็ก ๆ ตามที่ต้องการ
# นำใบมะขาม ใบส้มป่อย มาผสมกับส่วนผสมในข้อ 1 แล้วใส่เกลือและการบูร ผสมให้เข้ากัน
# แบ่งส่วนผสมที่ได้ออกเป็นส่วน ๆ ใส่ในผ้าที่ได้เตรียมไว้ แล้วใช้เชือกที่เตรียมไว้มัดให้แน่น

## สรรพคุณ
หากยังไม่ต้องการนำลูกประคบมาใช้งาน เราสามารถเก็บไว้ได้ประมาณ 3–5 วัน ควรเก็บให้อยู่ในที่แห้ง และเมื่อต้องการนำลูกประคบออกมาใช้งาน เราเพียงแค่นำมานึ่งก่อนนำไปใช้งานประมาณ 10–15 นาที และก่อนใช้งานควรทดสอบก่อนด้วยว่าลูกประคบร้อนเกินไปหรือไม่

### ประโยชน์จากลูกประคบสมุนไพร
* ช่วยในการไหลเวียนของเส้นเลือด ลดการอุดตันของเส้นเลือด
* ลดอาการปวด บวม เกร็งของกล้ามเนื้อ
* ช่วยให้รู้สึกสดชื่น ผ่อนคลายจากกลิ่นของน้ำมันหอมระเหย
* ช่วยให้เกิดอาการตื่นตัวของร่างกาย เนื่องจากกลิ่นของสมุนไพรที่นำมารวมกัน

## อ้างอิง

หมวดหมู่:สมุนไพร
หมวดหมู่:การแพทย์แผนโบราณ
บอร์โซ เดสเต

**บอร์โซ เดสเต** () (ค.ศ. 1413 - 20 สิงหาคม ค.ศ. 1471) บอร์โซ เดสเตเป็นดยุกแห่งเฟอร์ราราของตระกูลเอสเตคนแรกที่ปกครองเฟอร์ราราตั้งแต่ปี ค.ศ. 1450 จนกระทั่งเสียชีวิต 

บอร์โซเป็นบุตรนอกสมรสนิคโคโลที่ 3 เดสเตมาร์ควิสแห่งเฟอร์รารา, โมเดนา และ เรจจิโอ และภรรยาน้อยสเตลลา เด โทโลเมอิ บอร์โซเป็นมาร์ควิสต่อจากเลโอเนลโล เดสเตเมื่อวันที่ 1 ตุลาคม ค.ศ. 1450 ต่อมาเมื่อวันที่ 18 พฤษภาคม ค.ศ. 1452 ก็ได้เลื่อนตำแหน่งขึ้นเป็นดยุกโดยสมเด็จพระจักรพรรดิฟรีดริชที่ 3 แห่งโรมันอันศักดิ์สิทธิ์ และเมื่อวันที่ 12 เมษายน ค.ศ. 1471 สมเด็จพระสันตะปาปาปอลที่ 2 ก็ทรงแต่งตั้งบอร์โซให้เป็นดยุกแห่งเฟอร์ราราอย่างเป็นทางการ

บอร์โซดำเนินนโยบายการขยายอำนาจสำหรับเฟอร์ราราที่ช่วยสร้างเสริมอำนาจให้แก่ตระกูลเอสเตมากขึ้น และมักจะเป็นพันธมิตรกับสาธารณรัฐเวนิสผู้เป็นคู่อริกับทั้งฟรานเชสโคที่ 1 สฟอร์ซา และ ตระกูลเมดิชิ ความปฏิปักษ์ต่อกันนี้นำไปสู่ยุทธการโมลิเนลลาที่ไม่มีฝ่ายใดแพ้ฝ่ายใดชนะ โดยทั่วไปแล้วบอร์โซก็เป็นที่นิยมของประชาชนยกเว้นแต่เมื่อพยายามสร้างภูเขาเมื่อปี ค.ศ. 1471 จนต้องเลิกโครงการ.

สำนักดยุกของบอร์โซเป็นศูนย์กลางของตระกูลการเขียนภาพแบบเฟอร์ราราที่มีจิตรกรเช่นฟรานเชสโค เดล คอสสา, แอร์โคเล เดรอแบร์ติ และ โคสิโม ทูรา งานจ้างชิ้นสำคัญในสมัยของบอร์โซคืองานเขียนจิตรกรรมฝาผนังในวังสคิฟาโนเอีย นอกจากนั้นบอร์โซก็ยังเป็นผู้อุปถัมภ์นักดนตรีหลายคนที่รวมทั้งเปียโตรโบโน เดล คิตาร์ริโน, นิโคโล โทเดสโค และ บลาซิโอ มอนโทลิโน

แม้ว่าจะมีชื่อเสียงว่าเป็นผู้อุปถัมภ์ศิลปะคนสำคัญแต่ก็ได้ชื่อว่าเป็นคนตระหนี่ ที่จะเห็นได้จากเมื่อมีเรื่องไม่ยอมจ่ายค่าจ้างจนโคสิโมต้องย้ายไปโบโลนยาไปก่อตั้งตระกูลการเขียนใหม่ที่นั่น--ตระกูลการเขียนภาพแบบโบโลนยา

บอร์โซเป็นที่รู้จักกันจากพระคัมภีร์ไบเบิลในชื่อของตนเองซึ่งเป็นงานจุลจิตรกรรมหนังสือวิจิตรเล่มสำคัญของยุคฟื้นฟูศิลปวิทยาอิตาลีที่จ้างให้เขียนในปี ค.ศ. 1455

บอร์โซมิได้สมรสฉะนั้นจึงไม่มีทายาท ผู้เป็นดยุกคนต่อไปคือแอร์โคเลที่ 1 เดสเตผู้เป็นลูกพี่ลูกน้องกัน

## อ้างอิง

*

## ดูเพิ่ม
* หนังสือวิจิตร

หมวดหมู่:บุคคลที่เกิดในปี พ.ศ. 1956
หมวดหมู่:ตระกูลเอสเต
หมวดหมู่:บุคคลในคริสต์ศตวรรษที่ 15
หมวดหมู่:ดยุกแห่งเฟอร์รารา
หมวดหมู่:ขุนนางอิตาลี
หมวดหมู่:ดยุกแห่งเฟอร์รารา
หมวดหมู่:ดยุกแห่งโมเดน่า
หมวดหมู่:บุคคลจากแคว้นเอมีเลีย-โรมัญญา
วงศ์ก่วม

**วงศ์ก่วม** (Aceraceae) เป็นวงศ์พืชของไม้ดอก ประกอบด้วย 2 ถึง 4 สุกลขึ้นกับขอบเขต มีประมาณ 120 ชนิดที่เป็นไม้ยืนต้นและไม้พุ่ม ทั่วไปมีลักษณะใบเป็นแฉกและผลแยกแล้วแตก

วงศ์ก่วมเป็นญาติใกล้ชิดกับวงศ์เงาะ นักอนุกรมวิธานหลายคน (รวมถึงกลุ่มวิวัฒนาการชาติพันธุ์พืชดอก) ได้รวมวงศ์ก่วมและ Hippocastanaceae ไว้ใน Sapindaceae งานวิจัยเมื่อเร็วๆนี้ (Harrington et al. 2005) แสดงว่าถึงแม้ว่าวงศ์ก่วมและ Hippocastanaceae มีสายวิวัฒนาการที่มาจากบรรพบุรุษร่วมกัน การย้ายของทั้ง 2 วงศ์จาก Sapindaceae *[[sensu lato]]* น่าจะละทิ้ง Sapindaceae *[[sensu stricto]]* ตามกลุ่มสายวิวัฒนาการที่ไม่ได้มาจากบรรพบุรุษร่วมกันแต่มีความใกล้ชิดกัน โดยเฉพาะอย่างยิ่งกับการอ้างถึงสกุล *[[Xanthoceras]]*

## อ้างอิง

หมวดหมู่:วงศ์เงาะ
ปริวาร

**คัมภีร์ปริวาร** หรือ **ปริวาร** เป็นคัมภีร์สุดท้ายในส่วนพระวินัยปิฎกเถรวาท มีเนื้อหาครอบคลุมพระไตรปิฎกเล่มที่ 8 มีเนื้อหาเป็นลักษณะคำถามคำตอบ โดยสรุปความจากเนื้อหาในพระวินัยปิฎก เพื่อประโยชน์ในการศึกษา การสอน รวมไปถึงการซักซ้อมเพื่อให้เกิดความเข้าใจในพระวินัยโดยชัดเจน

ปริวาร จัดเป็นคัมภีร์ที่เปรียบเสมือนภาคผนวกของพระวินัยในส่วน อาทิพรหมจาริยกาสิกขา (สุตตวิภังค์) และอภิสมาจาริกาสิกขา (ขันธกะ) โดยคัมภีร์ปริวารแต่งโดยพระธรรมสังคหกาจารย์ในครั้งปฐมสังคายนา โดยได้ยกคัมภีร์ปริวารขึ้นสังคายนาหลังจากได้สังคายนารวบรวมในส่วนสุตตวิภังค์และขันธกะเสร็จแล้ว โดยคัมภีร์ปริวารจัดเป็นคัมภีร์สุดท้ายในพระวินัยปิฎก (การจัดแบ่งดังกล่าวเป็นการแบ่งของสมาคมบาลีปกรณ์ของอังกฤษ ซึ่งแบ่งพระวินัยปิฎกออกเป็นสามหมวดคือ สุตตวิภังค์, **ขันธกะ** และปริวาร)

คัมภีร์ปริวาร มีคัมภีร์อรรถกถาขยายความชื่อ สมันตปาสาทิกา (อรรถกถาพระวินัย ภาค 3) และมีคัมภีร์ฎีกาขยายความอรรถกถาชื่อ ฎีกาสารัตถทีปนี (ฎีกาพระวินัย ภาค 4)

## การแบ่งเนื้อหาภายในคัมภีร์ปริวาร

คัมภีร์ปริวารมีเนื้อหารวม 21 หัวข้อ โดยเป็นการประมวลเนื้อหาสำคัญ ๆ มากล่าวไว้ในคัมภีร์เดียว

## ดูเพิ่ม
* พระไตรปิฎก
* พระวินัยปิฎก ปิฎกในคัมภีร์พระไตรปิฎก
* อาทิพรหมจาริยกาสิกขา คำเรียกพระวินัยมาในพระปาฏิโมกข์ (สุตตวิภังค์)
* อภิสมาจาริกาสิกขา คำเรียกพระวินัยนอกพระปาฏิโมกข์ (ขันธกะ)

## อ้างอิง

## แหล่งข้อมูลอื่น
* พระไตรปิฎกออนไลน์. เว็บไซต์แปดหมื่นสี่พันพระธรรมขันธ์

หมวดหมู่:คัมภีร์ในพระวินัยปิฎก
หมวดหมู่:ปริวาร
หมวดหมู่:คำศัพท์ศาสนาพุทธ
CV

**CV** อาจหมายถึง
* Curriculum vitæ
* ประเทศกาบูเวร์ดี (Cabo Verde)
ปลาลัง

**ปลาลัง**, **ปลาทูลัง** หรือ **ปลาทูโม่ง** () เป็นปลาชนิดหนึ่งในสกุลปลาทู  อีกสองชนิดได้แก่ ปลาทู (*R. brachysoma*) และปลาทูปากจิ้งจก (*R. faughni*) 

ปลาลังมีลักษณะทั่วไปคล้ายกับปลาทูชนิดอื่นในสกุลเดียวกัน จนชาวประมงในอดีตเคยเชื่อว่าปลาลังเป็นปลาทูตัวผู้ แต่ปัจจุบันได้รับการพิสูจน์แล้วว่าเป็นปลาคนละชนิดกัน ความแตกต่างระหว่างปลาลังกับปลาทูชนิดอื่นคือ ปลาลังตัวโตกว่า ตัวเรียวยาวกว่า ปลายจมูกยื่นแหลมกว่า มีจุดสีดำใต้ฐานครีบหลัง 16 จุดซึ่งมีมากกว่าปลาทูชนิดอื่น ชอบอยู่ในบริเวณห่างไกลจากฝั่ง นิยมกินอาหารที่เป็นแพลงก์ตอนสัตว์

## อ้างอิง

## แหล่งข้อมูลอื่น
*รูปและข้อมูลปลาลังจาก Fishbase.org

ลัง
หมวดหมู่:ปลาน้ำเค็ม
หมวดหมู่:ปลาเศรษฐกิจ
หมวดหมู่:วงศ์ปลาอินทรี
Resume (แก้ความกำกวม)

**Resume** อาจหมายถึง
* เรซูเม ประวัติย่อของบุคคลเพื่อใช้ประกอบการสมัครเข้าศึกษาต่อ เข้าทำงาน หรือเข้ารับการพิจารณาคัดเลือกต่างๆ
* เรซูเม (อัลบั้ม) อัลบั้มของ John Taylor และ Jonathan Elias ที่บันทึกในปี ค.ศ. 1985-ค.ศ. 1986 และออกจำหน่ายในปี ค.ศ. 1999
จักรวรรดิเปอร์เชีย

**จักรวรรดิเปอร์เซีย** () คือจักรวรรดิและอาณาจักรต่าง ๆ ในประวัติศาสตร์ของเปอร์เชียที่ปกครองต่อเนื่องกันมาในบริเวณที่ราบสูงอิหร่าน, ถิ่นกำเนิดของเปอร์เซีย และไกลไปทางเอเชียตะวันตก, เอเชียใต้, เอเชียกลาง และ บริเวณคอเคซัส จักรวรรดิเปอร์เซียจักรวรรดิแรกก่อตั้งภายใต้จักรวรรดิมีเดีย (728–559 ปีก่อนคริสต์ศักราช) หลังจากการโค่นจักรวรรดิอัสซีเรียด้วยความช่วยเหลือของบาบิโลเนีย

จักรวรรดิเปอร์เชียอคีเมนียะห์ (550–330 ปีก่อนคริสต์ศักราช) เป็นจักรวรรดิที่ใหญ่ที่สุดในยุคโบราณ และมารุ่งเรืองที่สุดในรัชสมัยของดาไรอัสมหาราช และ จักรพรรดิเซิร์กซีสที่ 1 — ผู้มีชื่อเสียงว่าเป็นศัตรูคนสำคัญของรัฐกรีกโบราณ (ดู สงครามกรีก-เปอร์เซีย) บริเวณที่ตั้งเดิมอยู่ในบริเวณที่ในปัจจุบันรู้จักกันว่าจังหวัดพาร์ส (จังหวัดฟาร์ส) ในประเทศอิหร่านปัจจุบัน

จักรวรรดิเปอร์เชียก่อตั้งภายใต้พระเจ้าไซรัสมหาราชผู้ทรงยึดจักรวรรดิจากชนมีดีส (Medes) และทรงขยายดินแดนออกไปทางตะวันออกกลางที่รวมทั้งดินแดนของบาบิโบเนีย อัสซีเรีย ฟินิเซีย และ ลิเดีย หลังจากนั้นพระเจ้าแคมไบซีสที่ 2 แห่งเปอร์เชีย (Cambyses II of Persia) พระราชโอรสในพระเจ้าไซรัสมหาราชก็ทรงดำเนินนโยบายการขยายดินแดนต่อไปยังอียิปต์ จักรวรรดิอคีเมนียะห์มาสิ้นสุดลงระหว่างสงครามอเล็กซานเดอร์มหาราช แต่ก็มาฟื้นตัวอีกครั้งในรูปของจักรวรรดิพาร์เธียน และ จักรวรรดิซาสซานิยะห์ แห่ง อิหร่าน ที่ตามมาด้วยยุคประวัติศาสตร์หลังศาสนาอิสลามของจักรวรรดิต่าง ๆ เช่น จักรวรรดิทาฮิริยะห์, จักรวรรดิซาฟาริยะห์ จักรวรรดิไบอิยะห์ จักรวรรดิซามานิยะห์ จักรวรรดิกาสนาวิยะห์ จักรวรรดิเซลจุค และ จักรวรรดิควาเรซเมีย มาจนถึงอิหร่านปัจจุบัน

จักรวรรดิต่าง ๆ ที่รุ่งเรืองต่อเนื่องกันมาในเกรตเตอร์อิหร่าน ก่อนเดือนมีนาคม ค.ศ. 1935 เรียกรวมกันว่า “จักรวรรดิเปอร์เชีย” โดยนักประวัติศาสตร์ตะวันตก จักรวรรดิต่าง ๆ เหล่านี้เกือบทุกจักรวรรดิเป็นจักรวรรดิมหาอำนาจในบริเวณที่ปกครอง และบางจักรวรรดิก็เป็นมหาอำนาจของโลกในสมัยที่รุ่งเรือง

## อ้างอิง

## ดูเพิ่ม
*จักรวรรดิ
*อิหร่าน

*
ป
ป
ป
หมวดหมู่:รัฐสิ้นสภาพในประเทศอิหร่าน
หมวดหมู่:รัฐสิ้นสภาพในประเทศอัฟกานิสถาน
หมวดหมู่:รัฐสิ้นสภาพในประเทศปากีสถาน
หมวดหมู่:ประวัติศาสตร์อิหร่าน
เคยูแบนด์ (วงดนตรี)

**เค. ยู. แบนด์** (KU Band) หรือ ชื่อเต็ม "ชมรมดนตรีสากลมหาวิทยาลัยเกษตรศาสตร์"  เป็น "ชมรมวงดนตรีสากลระดับอุดมศึกษาแห่งแรกของประเทศไทย" ที่มีการดำเนินงานทั้งหมดโดยนิสิตมหาวิทยาลัยเกษตรศาสตร์

## ประวัติ
**เค. ยู. แบนด์** (KU Band) เริ่มก่อตั้งโดย หม่อมเจ้าจักรพันธ์เพ็ญศิริ จักรพันธุ์ (ฐานันดรศักดิ์ของพระเจ้าวรวงศ์เธอ พระองค์เจ้าจักรพันธ์เพ็ญศิริ ในขณะนั้น ชาวเกษตร มักเรียกขานพระนามว่า "ท่านจักรฯ") ผู้ได้ทรงรวบรวมวงดนตรีกระป๋องผสานกับนักดนตรีในรั้วเกษตรฯ อีกหลายคน กลายเป็นวงใหญ่ขึ้นมาเพื่อออกแสดงใน "งานตัดสินและแจกรางวัลการประกวดไก่ไข่ดกประจำปีของสมาคมเลี้ยงไก่" หรือ "งานวันไก่" เมื่อ วันเสาร์ที่ 8 กันยายน 2494 ซึ่งมี หลวงสุวรรณวาจกกสิกิจ อธิการบดีเป็นประธาน วันนี้เองถือเป็น วันเกิดอย่างเป็นทางการของ **เค. ยู. แบนด์** (KU Band) แม้ในตอนนั้นจะยังไม่ได้ตั้งชื่อวงกันก็ตาม
โดย **เค. ยู. แบนด์** (KU Band)  จะได้รับเกียรติจากมหาวิทยาลัยเกษตรศาสตร์ ให้เป็นวงดนตรีบรรเลงประจำ ตามงานพิธีการ งานเลี้ยงฉลองชัย หรือ งานเลี้ยงสังสรรค์ต่าง ๆ ของมหาวิทยาลัยเกษตรศาสตร์อยู่เสมอ  เช่น งานเฉลิมพระชนม์พรรษาของประราชวงศ์ งานพิธีเสด็จพระราชทานปริญญาบัตรแก่บัณฑิตมหาวิทยาลัยเกษตรศาสตร์  หรือ งานนนทรีทรงปลูก ดนตรีทรงโปรด สืบสานวันทรงดนตรี  เป็นต้น
ปัจจุบัน **เค. ยู. แบนด์** (KU Band)  ยังมีการรับออกแสดงตามงานพิธี หรืองานเลี้ยงสังสรรค์นอกสถานที่อีกด้วย เช่น งานโครงการหลวง ศูนย์การค้าเซ็นทรัล เวิลด์ 
โดยมีนักดนตรีจากคณะต่าง ๆ ภายในมหาวิทยาลัยและนักศึกษาจากต่างมหาวิทยาลัยอีกด้วย 

หมวดหมู่:วงดนตรีสากล
หมวดหมู่:มหาวิทยาลัยเกษตรศาสตร์
เจ้าชายพีรยู

**เจ้าชายพีรยู** (, 45 ปีก่อนคริสตกาล – 18 ปีก่อนคริสตกาล) เป็นพระราชโอรสองค์โตในพระเจ้าทงมย็อง กับพระนางโซซอโน มีพระอนุชาอีก 2 พระองค์คือ เจ้าชายยูรี (ต่อมาเป็นพระเจ้ายูรี) และเจ้าชายอนโจ (สายเลือดเดียวกันโดยตรง) พระองค์มีโรคประจำตัวบวกกับที่พระนางโซซอโน ได้เสด็จลงใต้เพื่อก่อตั้งอาณาจักรแพ็กเจ สันนิษฐานว่าพระองค์สวรรคตในเวลาต่อมาก่อนเสด็จขึ้นครองราชย์อาณาจักรแพ็กเจ ทำให้ราชบัลลังก์ตกเป็นของเจ้าชายอนโจในเวลาต่อมา

เชื่อกันว่าชื่อพีรยูมีต้นกำเนิดมาจากคำว่า 沸流 ในพีรยูซู (沸流水), พีรยูชอน (沸流川), พีรยูโกก (沸流谷) และพีรยูกุก (沸流國)

## พงศาวลี

## อ้างอิง

หมวดหมู่:ราชวงศ์แพ็กเจ